Document ID: 31995R1739

KOMMISSIONENS FORORDNING (EF) Nr. 1739/95 af 17. juli 1995 om visse overgangsforanstaltninger vedrørende den ordning med indgangspriser, der gælder for surkirsebær
KOMMISSIONEN FOR DE EUROPÆISKE FÆLLESSKABER -
under henvisning til traktaten om oprettelse af Det Europæiske Fællesskab, og
under henvisning til Rådets forordning (EF) nr. 3290/94 af 22. december 1994 om de tilpasninger og overgangsforanstaltninger, der er nødvendige i landbrugssektoren for gennemførelsen af de aftaler, som er indgået under de multilaterale handelsforhandlinger i Uruguay-rundens regi (1), særlig artikel 3, stk. 1, og
ud fra følgende betragtninger:
Rådets forordning (EØF) nr. 2658/87 (2), senest ændret ved Kommissionens forordning (EF) nr. 1359/95 (3), indeholder i III. del, afsnit I, bilag 2, af den kombinerede nomenklatur listen over de produkter, for hvilke der anvendes en indgangspris, samt for hvert af disse et skema over de indgangspriser, der anvendes ved tariferingen af de indførte produkter, og ved fastsættelsen af den gældende importtold; ordningen med indgangspriser blev indført for frugt og grøntsager som følge af den landbrugsaftale, der er indgået under de multilaterale handelsforhandlinger i Uruguay-rundens regi; anvendelsen af disse indgangspriser kan for surkirsebær, der næsten udelukkende anvendes til forarbejdning, føre til en overdreven belastning af virksomhederne og derved medføre hindringer for samhandelen og forstyrrelser på Fællesskabets marked;
perioden for indførelse af surkirsebær begynder henimod den 15. juni; i afventning af Rådets vedtagelse af en foranstaltning til nedsættelse af indgangspriserne for dette produkt er det nødvendigt at vedtage visse overgangsforanstaltninger, så forarbejdningsvirksomhederne kan forsynes, og samhandelen kan forløbe på normale betingelser; forordning (EØF) nr. 2658/87 bør derfor fraviges, og disse overgangsforanstaltninger bør anvendes fra den 15. juni 1995; i henhold til artikel 3, stk. 2, i forordning (EF) nr. 3290/94 er deres anvendelsesperiode i forbindelse med nærværende forordning begrænset til den 30. juni 1996;
ved fastsættelsen af indgangsprisen for dette produkt bør der bl. a. tages hensyn til den konstaterede gennemsnitlige enhedsværdi i samhandelen over en repræsentativ periode; desuden bør de autonome værditoldsatser for dette produkt nedsættes til samme niveau som de bundne værditoldsatser;
de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -
UDSTEDT FØLGENDE FORORDNING:
Artikel 1
III. del, afsnit I, bilag 2, i den kombinerede nomenklatur, der er knyttet som bilag I til forordning (EØF) nr. 2658/87, ændres som anført i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Den anvendes fra den 15. juni 1995.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 17. juli 1995.

Labels: 2
3
17
15